Stor nedtur fredag aften på egen is for AaB Ishockey.

AaB tabte hjemmekampen til mestrene fra Herning med 6-1. Dermed fortsatte AaB den spillemæssige krise. Thomas Reinert scorede AaBs trøstmål til reducering 1-6 med godt seks minutter igen, men da var kampen for længst afgjort. Også Frederikshavn White Hawks kom pointløst fra fredagens kamp. På udebane tabte Frederikshavn med 4-2 til SønderjyskE. Dermed er Frederikshavn stadig sidst i ligaen. Frederikshavn førte ellers med 2-0 efter 30 minutter på mål af Christian Schioldan og Morten Lie, men hjemmeholdet fik gang i scoringerne.